fi fi fi ceb fr es fi de fi pt fi fi fi af fi fi fi id en es en fi fi fi fi fi fi fi fi fi fi fi fi fi sl fi fi fi en fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi en fi fi en fi fi fi fi fi fi fi fi ja fi fi ja fi fi fi fi fi fi fi fi en fi fi fi af fi fi fi fi fi en fi nl
19.9.2022 Laadukas opettajankoulutus vaatii kohdennettua rahoitusta
6.9.2022 Kutsu SOOLin ja OAJ:n järjestökurssille 15.-16.10.
30.8.2022 Turvaa etusi, muista jäsenmaksu!
24.8.2022 Kasvetaan aineenopeiksi – yhdessä
Opettajankoulutuksen opiskelijavalinnassa epäonnistuneet poikkeusjärjestelyt
SOOL ei ole tyytyväinen opettajankoulutuksen opiskelijavalinnan poikkeusjärjestelyihin. Tänä vuonna tehdyt poikkeukset eivät missään nimessä saa olla uusi normaali.
VAKAVA-koe, eli valtakunnallinen kasvatusalojen valintakoe pidetään huomenna. Hakijat ovat uudet edessä: uudessa kokeessa ei ole ennakkomateriaaleja kuten aiemmissa kokeissa, vaan aineistot julkaistaan koepäivänä.
Tämän vuoden hakijat ovat muutenkin erittäin haastavassa paikassa: koetta on poikkeusolojen vuoksi siirretty, ja se järjestetään etänä. Lisäksi soveltuvuuskokeeseen kutsuttavat hakijat suorittavat vielä kontrollikokeen, jolla pyritään ehkäisemään vilppiä. Hakija kohtaa siis yhden ylimääräisen kokeen. Ja lopulta myös itse soveltuvuuskoe järjestetään etänä.
Tässä olisi aivan riittävästi muutoksia ja huolen aiheita pääsykokeeseen osallistuvalle, mutta suurin stressin aiheuttaja lienee muutos todistusvalinnalla ja pääsykokeen perusteella valittavien hakijoiden osuuksissa. Yliopistot ovat poikkeusoloista johtuen kasvattaneet todistusvalinnalla soveltuvuuskokeisiin kutsuttavien hakijoiden määrää, ja näin ollen tavallista pienemmällä määrällä hakijoita on mahdollisuus päästä jatkoon VAKAVA-kokeen perusteella.
Muitakin päätöksiä olisi ollut mahdollista tehdä, ja SOOL ei ole tyytyväinen valittuun toimintatapaan. Haluamme korostaa, että päätös kasvattaa todistusvalintaväylää on nimenomaan poikkeus. Seuraavassa yhteishaussa todistusvalinnan ja pääsykoevalinnan suhde on palautettava takaisin aiempaan.
Tänä vuonna tehty poikkeus ei missään nimessä saa olla uusi normaali. Covid-19-epidemiaan liittyviä poikkeustoimia voi olla käytössä myös vuoden päästä, emmekä tiedä, millainen tilanne on esimerkiksi pääsykokeiden järjestämisen osalta. Yliopistojen on varauduttava tähän, ja taattava, että vuoden kuluttua pääsykoeväylän osuus voidaan palauttaa takaisin aiempaan huolimatta mahdollisista poikkeusoloista. Lisäksi VAKAVA-neuvottelukunnan päätöksiin tulisi myös opiskelijoilla olla todellinen vaikutusmahdollisuus.
Ikävästä tilanteesta huolimatta SOOL toivottaa hurjasti onnea kaikille opettajankoulutukseen hakeville – sekä VAKAVA-kokeeseen että kesän soveltuvuuskokeisiin!
Laadukas opettajankoulutus vaatii kohdennettua rahoitusta
Laadukasta opettajankoulutusta ei ole ilman riittäviä ja kohdennettuja resursseja. Opettajankoulutukseen panostaminen on SOOLin mukaan yksi olennaisimmista ratkaisuista opettajapulaan.
Kadonnutta opiskelijaelämää ja vuorovaikutusta etsimässä
Opettajaksi opiskeleminen on elämän parasta aikaa.
Varhaiskasvatuksen opettajien kelpoisuusvaatimuksia ei pidä väljentää
Tiede- ja kulttuuriministeri Petri Honkonen on esittänyt varhaiskasvatuslain muuttamista niin, että päiväkoteihin ja esiopetukseen voisi helpommin palkata ammattikorkeakoulutuksen saanutta henkilökuntaa. SOOLin mukaan varhaiskasvatuksessa opetuksen pedagoginen vastuu tulee olla jatkossakin yliopistokoulutuksen saaneilla varhaiskasvatuksen opettajilla.
Riku Oras SOOLin toiminnanjohtajaksi
Opettajaksi opiskelevien liiton uutena toiminnanjohtajana ja OAJ:n opiskelijatoiminnan asiantuntijana on aloittanut kasvatustieteen maisteri Riku Oras. Samalla koordinaattoriksi SOOLin toimistolle palaa tehtävää aiemminkin hoitanut Saara Vuorinen.
Olli Luukkaisesta SOOLin kunniajäsen
OAJ:n puheenjohtajan tehtävät tänä keväänä jättänyt Olli Luukkainen on SOOLin ensimmäinen kunniajäsen. Nykyisten sääntöjen perusteella liiton kunniajäseneksi voidaan kutsua henkilö, joka on erityisellä tavalla toiminut SOOLin ja opettajaksi opiskelevien hyväksi.